stanford-oval/wikipedia huggingface dataset:
ועדת השרים להצטיידות
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בנובמבר 2012 אישרה הוועדה רכישת מספר מערכות כיפת ברזל נוספות מלבד אלו הקיימות וזאת בסכום של כ-750 מיליון שקלים, האישור בא זמן מה לאחר שיחה שנערכה בין שר הביטחון, אהוד ברק למקבילו האמריקאי, מזכיר ההגנה ליאון פנאטה בעניין זה.
באוגוסט 2017 אושרה רכישה של כ-17 מטוסי F-35, על פי משרד הביטחון מחירו של כל מטוס עומד על כמעט 100 מיליון דולרים.
במרץ 2018 אישרה הוועדה את התוכנית של צה"ל ומשרד הביטחון להצטיידות במאות נגמש"ים גלגליים מסוג "איתן" וכן את פיתוחו של התותח העתידי שצפוי להיות ברשות צה"ל.
באוקטובר 2020 פורסם בתקשורת כי נדחה דיון של הוועדה בעניין ההצטיידות ורכישה של כ-50 מטוסי קרב חדשים (חלקם מהם טייסות קרב מסוג F-35 ו-F-15, מטוסים מתדלקים מסוג KC-46), כ-20 מסוקי תבולה (שעל פי פרסומים יחליפו מסוקי היסעור, אלו יהיו מסוקי הסיקורסקי CH-53K קינג סטליון של לוקהיד מרטין. הדיון נדחה לאור בעיות במימון כלי הטיס והתנגדותו של משרד האוצר לדחות את פירעון הלוואה הקודמת מ-2021 ל-2028.
רק בפברואר 2021 חודש אותו דיון, לאחר כ-3 שנים של דחייה. במסגרת תוכנית הפיתוח ירכשו מטוסי התדלוק, מטוסי התובלה, כלי חימוש כבדים ומדויקים, פצצות חודרות בונקרים, מסוק תובלה ועוד. גם במקרה זה משרד האוצר התנגד לעסקה בטענה כי "מאחר שלא נקבע מי צפוי לספוג בשנים שלאחר אישור העסקה את הריבית של הלוואות שנלוו עליה, העסקות יושלמו על ידי המדינה.
מבנה הוועדה וסמכויותיה כיום

הרכב הוועדה הנוכחי ותחום סמכותה נקבעו בהחלטת ממשלה מספר 121 מתאריך 12 בפברואר 2023.
מבנה הוועדה וסמכויותיה כיום > חברי הוועדה

| שם> מינוי על-פי חוק | שם> מינוי על-פי חוק | תפקיד> מינוי על-פי חוק | מפלגה> מינוי על-פי חוק |
| --- | --- | --- | --- |
|  | בנימין נתניהו | ראש הממשלה יו"ר הוועדה | הליכוד |
|  | אבי דיכטר | שר החקלאות וביטחון המזון מ"מ יו"ר הוועדה | הליכוד |
|  | ישראל כ"ץ | שר הביטחון | הליכוד |
|  | רון דרמר | השר לנושאים אסטרטגיים | ללא שיוך פוליטי |
|  | בצלאל סמוטריץ' | שר האוצר | הציונות הדתית |
|  | גדעון סער | שר החוץ | הימין הממלכתי |
|  | גילה גמליאל | שרת המודיעין | הליכוד |
מבנה הוועדה וסמכויותיה כיום > סמכויות הוועדה

אישור כל תוכנית פיתוח או הצטיידות במערכת נשק חדשה בסכום שגבוה מ-400 מיליון שקלים בתקציב מדינה רב-שנתי או 150 מיליון שקלים בתקציב שנתי, או הגדלת תוכנית קיימת בשיעור העולה על 30% במצטבר
בחינת יישום הפרויקטים וניצול התקציב שהוקצה לו
יכולת להטיל על ראש המטה לביטחון לאומי להקים צוות בראשותו שיכלול מספר נציגים ממערכת הביטחון, נציג מטעם אגף התקציבים ונציג של החשב הכללי
הערות שוליים

↑  הקמת ועדת שרים לעניין אישור תכניות פיתוח והצטיידות של מערכת הביטחון וגופי המודיעין, באתר ממשל זמין, ‏28 ביולי 2013
↑  שירות גלובס, ‏עוד כיפות ברזל בדרך: ועדת שרים אישרה 750 מיליון שקל, באתר גלובס, 20 בנובמבר 2012
↑  תומר אביטל, אושרה תוספת של 750 מיליון שקל להצטיידות בכיפת ברזל, באתר כלכליסט, 20 בנובמבר 2012
↑  מערכת אתר משרד הביטחון, נחתמה עסקה נוספת לרכש מטוסי "אדיר", באתר משרד הביטחון, ‏27 באוגוסט 2017
↑   גילי כהן, ישראל חתמה על עסקה לרכישת 17 מטוסי אף-35 נוספים, באתר הארץ, 27 באוגוסט 2017
↑  מערכת אתר משרד הביטחון, בקרוב: הצטיידות במאות נגמ"שים מסוג "איתן", באתר משרד הביטחון, ‏12 במרץ 2018
↑  ועדת השרים לענייני ביטחון אישרה רכישת מאות נגמ"שים ופיתוח תותח עתידי, באתר ynet, 11 במרץ 2018
↑  בעקבות הביקורת באוצר: הדיון בוועדת השרים על עסקת חיל האוויר נדחה, באתר וואלה, 26 באוקטובר 2020
↑  אודי עציון, ניצחון לאוצר: נדחתה ישיבת השרים לענייני הצטיידות, באתר כלכליסט, 26 באוקטובר 2020
↑  ynet, אושרה תוכנית הרכש של צה"ל: 9 מיליארד דולר למטוסים ומסוקים, באתר כלכליסט, 7 בפברואר 2021
↑  יואב זיתון, אושרה תוכנית הרכש של צה"ל: 9 מיליארד דולר למטוסים ומסוקים, באתר ynet, 7 בפברואר 2021
↑  יואב זיתון, מטוסים, מסוקים, פצצות ונגמ"שים: התוכנית שתשנה את צה"ל, באתר ynet, 8 בפברואר 2021
↑  ועדת שרים לעניין אישור תוכניות פיתוח והצטיידות של מערכת הביטחון, באתר gov.il
↑  הגברת הפיקוח והבקרה על תקציב מערכת הביטחון, החלטה מספר 233 של ממשלת ישראל השלושים ושש, משנת 2021, באתר של משרד ראש הממשלה. המשכיות החלטה זו אושרה בהחלטה של ממשלת ישראל ה-37
| ועדות שרים |
| --- | --- | --- |
| קבינטים | הקבינט המדיני-ביטחוני • הקבינט החברתי-כלכלי • קבינט הדיור  • קבינט העלייה והקליטה |  |
| נוספים | ועדת השרים לענייני חקיקה • ועדת השרים להצטיידות • ועדת השרים למתן היתר לפרסומים • ועדת שרים לעניין מוכנות הזירה האזרחית למצבי חירום • ועדת השרים לענייני שירות ביטחון כללי |  |
| בעבר | ועדת החמישה • המטבח • ועדת השרים להתיישבות • הקבינט לשוויון מגדרי • קבינט הקורונה • ועדת השרים לענייני סמלים וטקסים |  |
ברונו מארס

| --- | --- |

מארס מופיע בסיבוב ההופעות "24K Magic World Tour" ב-2017
 לידה:  8 באוקטובר 1985 (בן 39) ארצות הברית הונולולו, הוואי, ארצות הברית
 שם לידה:  פיטר ג'ין הרננדז
 שם במה:  ברונו מארס
 מוקד פעילות:  ארצות הברית 
 תקופת הפעילות:  2004–הווה (כמפיק ויוצר) 2010
 מקום לימודים:  תיכון הנשיא תאודור רוזוולט 
 סוגה:  פופ • R&B • פאנק • סול • רגאיי • רוק
 סוג קול:  טנור 
 שפה מועדפת:  ספרדית, אנגלית 
 כלי נגינה:  פסנתר, תופים, גיטרה, בס, קלידים, טרומבון
 חברת תקליטים:  אלקטרה, אטלנטיק
 בן או בת זוג:  Jessica Caban (2011–?) 
 פרסים והוקרה:  פרס גראמי לשיר השנה (2018)  פרסי QQ Music  אמן השנה של פרס המוזיקה האמריקאית 
 www.brunomars.com
 פרופיל ב-IMDb
 
פיטר ג'ין הרננדז (באנגלית: Peter Gene Hernandez; נולד ב-8 באוקטובר 1985), המוכר בשם הבמה ברונו מארס (Bruno Mars), הוא זמר, פזמונאי ומפיק מוזיקלי אמריקאי.
ב-2009 החל לעבוד, יחד עם ארי לוין ופיליפ לורנס, בחבורת ההפקה הסמיזינגטונס. יחד עמם כתב את השיר "Right Round" של פלו ריידה וקשה ואת השיר "Wavin' Flag" של קיינאן, והשתתף כזמר אורח בשירים "Nothin' on You" של B.o.B, ו-"Billionaire" של טרבי מקוי, אותם כתבו והפיקו הסמיזינגטונס. השירים, שזכו להצלחה ברחבי העולם, נתנו תנופה לקריירת המוזיקה של מארס. ב-2010 יצא אלבום הבכורה שלו, "Doo-Wops & Hooligans", ממנו יצאו הסינגלים "Just the Way You Are", שזכה בפרס גראמי, ו-"Grenade".
בקריירה המשתרעת על פני שני עשורים, אלבומיו של מארס נמכרו בלמעלה מ-130 מיליון עותקים, מה שמציב אותו כאחד האמנים הנמכרים ביותר בכל הזמנים. שמונה משיריו הגיעו למקום הראשון בבילבורד הוט 100. הוא זכה ב-15 פרסי גראמי, 4 פרסי המוזיקה הבריטית, 11 פרסי המוזיקה האמריקאית, 13 פרסי סול טריין ומחזיק ב-3 שיאי גינס. בשנת 2011 נכלל ברשימת "כותבי השירים הטובים ביותר" של מגזין מיוזיק ויק וברשימת פורבס סלבריטי 100. בשנת 2019 הכתיר מגזין הבילבורד את מארס כאחד האמנים הטובים ביותר בכל הזמנים.
ביוגרפיה

נולד בשם פיטר ג'ין הרננדז (Peter Gene Hernandez) בשכונת ואיקיקי שבהונולולו, בירת הוואי שבארצות הברית, למשפחה נוצרית בעיקרה. אביו, פיטר הרננדז, הוא מוזיקאי ממוצא פוארטו-ריקני ויהודי-אשכנזי. סבתו מצד אביו הייתה יהודייה בת למהגרים מאירופה. אמו, ברנדט סן פדרו ביוט, הייתה רקדנית ממוצא פיליפיני וספרדי. למארס חמישה אחים. את הכינוי "ברונו" הצמיד לו אביו בגיל שנתיים, משום שהזכיר לו את המתאבק ברונו סמרטינו. את החלק השני בשם הבמה "מארס" הדביק לעצמו כי "הרגשתי שאין לשם שלי (שום) קופצנות, והרבה בנות אמרו שאני לא מהעולם הזה, אז נראה שאני ממאדים".
מגיל ארבע מארס הופיע עם להקת משפחתו "The love notes", ובגיל 5 החל להופיע חמש הופעות בשבוע והיה ידוע ברחבי האי כמושפע מסגנונו של אלביס פרסלי.
ב-1992, כשהיה בן שבע, שיחק מארס בתפקיד קטן כ"אלביס הקטן" בסרט "ירח דבש בווגאס". מאוחר יותר טען מארס שפרסלי השפיע על סגנון המוזיקה שלו. לאורך ילדותו ונעוריו הופיע מארס בביצועים מוזיקליים בהזדמנויות שונות, ולאחר סיום בית הספר התיכון החליט לפתח קריירה מוזיקלית ולכן עבר להתגורר בלוס אנג'לס.
ביוגרפיה > הפרסום

ב-2006 הכיר מארס את ארון ביי-צ'אק, לעתיד מנהלו בחברת התקליטים אטלנטיק רקורדס. ביי-צ'אק התרשם משיריו של מארס וביקש להחתימו בחברה, אך בפועל נחתם החוזה רק לאחר שלוש שנים. בינתיים, החל מארס לעבוד באטלנטיק רקורדס לצד פיליפ לורנס וארי לוין ככותב וכמפיק, ויחדיו יצרו את ההרכב "הסמיזינגטונס".
במסגרת הסמיזינגטונס עבד מארס עם אמנים מצליחים רבים, בהם שון קינגסטון, אדם לוין ופלו ריידה. הסינגל הראשון אותו כתבו והפיקו חברי ההרכב היה "Long Distance" של ברנדי נורוואד, שיצא באוקטובר 2008. במהלך שנת 2009 יצאו שלושה סינגלים של הסמיזינגטונס: "Right Round", ‏"Get Sexy" (אותו ההרכב גם הפיק), ו-"Wavin' Flag" (אותו הפיק מארס).
ביוגרפיה > כשחקן

ב-1992 השתתף בסרט הקומדיה "ירח דבש בווגאס".
ב-2012 הנחה את תוכנית המערכונים "סאטרדיי נייט לייב".
ב-2014 דיבב את הדמות רוברטו בסרט "ריו 2".
ביוגרפיה > חיים אישיים

משנת 2011 נמצא מארס בזוגיות עם הדוגמנית האמריקאית-לטינית ג'סיקה קבאן. הם מתגוררים יחד בהוליווד הילס.
נכון לשנת 2017 מוערך הונו בכ־90 עד 105 מיליון דולר.
אלבומים

2010: Doo-Wops & Hooligans
2012: Unorthodox Jukebox
2016: 24K Magic
2021: An Evening with Silk Sonic
סיבובי הופעות

(The Doo-Wops & Hooligans Tour (2010-12
(Moonshine Jungle Tour (2013–14
(24K Magic World Tour (2017–18
פרסים ומועמדויות

| שנה | פרס | קטגוריה | תוצאה |
| --- | --- | --- | --- |
| 2010 | פרסי ה-BET | שיתוף הפעולה הטוב ביותר — "Nothin' on You" | מועמדות |
| 2010 | פרסי ה-BET | — "Nothin' on You" | מועמדות |
| 2010 | VMA | וידאו הפופ הטוב ביותר — "Nothin' on You" | מועמדות |
| 2010 | פרסי המוזיקה של סואול טריין | שיר השנה — "Nothin' on You" | זכייה |
| 2010 | בחירת הנוער | הסינגל הטוב ביותר — "Nothin' on You" | מועמדות |
| 2011 | פרסי גראמי | שיר הראפ הטוב ביותר — "Nothin' on You" | מועמדות |
| 2011 | פרסי גראמי | פרס גראמי לביצוע הראפ/שירה הטוב ביותר — "Nothin' on You" | מועמדות |
| 2011 | פרסי גראמי | הקלטת השנה — "Nothin' on You" | מועמדות |
| 2011 | פרסי גראמי | הקלטת השנה — "Forget You" | מועמדות |
| 2011 | פרסי גראמי | שיר השנה — "Forget You" | מועמדות |
| 2011 | פרסי גראמי | ביצוע הפופ הטוב ביותר - גברים — "Just the Way You Are" | זכייה |
| 2011 | פרסי גראמי | מפיק השנה — הסמיזינגטונס | מועמדות |
| 2011 | NAACP אימייג' אווארדס | האמן החדש המצטיין | מועמדות |
| 2011 | VMA | קליפ השנה — "Grenade" | מועמדות |
| 2011 | VMA | זכר-קליפ השנה — "Grenade" | מועמדות |
| 2011 | VMA | פופ-קליפ השנה — "Grenade" | מועמדות |
| 2011 | VMA | כוראוגרפיה הטובה ביותר — "The Lazy Song" | מועמדות |
| 2011 | פרסי המוזיקה של MTV אירופה | האמן החדש המצטיין | זכייה |
| 2011 | פרסי המוזיקה של MTV אירופה | הזמר הטוב ביותר | מועמדות |
| 2011 | פרסי המוזיקה של MTV אירופה | ההתקדמות המהירה ביותר | זכייה |
| 2011 | AMA | פופ- הזמר הטוב ביותר | זכייה |
| 2024 | פרס המוזיקה של MTV אירופה | שיתוף הפעולה הטוב ביותר – "Die with a Smile" | מועמדות |
| 2024 | פרס MAMA | סנסציה עולמית | זכייה |
| 2024 | פרס המוזיקה של בילבורד | אמן סיבוב הופעות מוביל – R&B | זכייה |
| 2025 | פרס גראמי | שיר השנה – "Die with a Smile" | מועמדות |
| 2025 | פרס גראמי | ביצוע הפופ הטוב ביותר של צמד/להקה – "Die with a Smile" | זכייה |
גביע פיתגורס

ציור חתך של כוס פיתגורס בשלבים שונים של מילויה:
A - הכוס הריקה;
B - מילוי הכוס עד לגובה זה מאפשר שתיית כל תכולתה;
C - מילוי הכוס לגובה זה מפעיל את אפקט הסיפון ומוביל להתרוקנות הכוס (D).
גביע פיתגורס
כוס פיתגוראית (ידועה גם בשם כוס פיתגורס או כוס ה'צדק') היא סוג של כוס שתייה שמכריחה את המשתמש בה לשתות במתינות. הכוס, הנחשבת כהמצאה של פיתגורס, מאפשרת למשתמש למלא את הכוס ביין (שהיה משקה פופולרי בזמנו של פיתגורס) עד רמה מסוימת. אם המשתמש ממלא את הכוס רק עד רמה מסוימת זו הוא יכול לשתות בביטחון. אם הוא מגלה גרגרנות וממלא את הכוס כולה, כל תוכנה של הכוס נשפך מתחתית הכוס (הכוונה היא שהמשקה יישפך על חיקו של הגרגרן).
צורה ושימוש

כוס פיתגורס נראית בדיוק כמו כוס רגילה, כאשר ההבדל היחיד הוא שבאמצע הגביע יש עמוד. בתוך העמוד יש צינור פתוח קטן המוביל מחור בתחתית הכוס כמעט עד לקצה העמוד, שם הוא פונה חזרה למטה ונפתח לפנים הכוס.

כשהכוס מלאה, הנוזל עולה דרך הצינור לראש של העמוד האמצעי, על פי חוק פסקל של כלי קיבול מתקשרים. כל עוד גובה הנוזל לא עולה מעל רמת הכיפוף בצינור, הכול בסדר. אם הנוזל עולה מעל הכיפוף, הוא נשפך דרך הצינור ודרך החור בתחתית. במצב זה הצינור יוצר סיפון ששואב את כל הנוזל מהכוס.
מקומות הימצאות

הכוס הפיתגוראית נחשבת כהמצאה של פיתגורס ולכן נמכרת בדרך כלל באי סאמוס ביוון כמזכרת לתיירים. הכוס נמכרת לעיתים בחנויות צעצועים כמכשיר למתיחות.
יצחק בנימין וולף

| --- | --- |

רשימת פטירתו בפנקס חברה קדישא בסלוצק
 מקום קבורה:  סלוצק 
 פטירה:  נובמבר 1686 כ"ח בחשוון ה'תמ"ז 
 תקופת הפעילות:  ? – נובמבר 1686 
 חיבוריו:  נחלת בנימין, חידושי רבי יצחק בנימין וואלף על מסכת בבא מציעא
 צאצאים:  אהרן בן בנימין וולף  הינדא בת ר' יצחק בנימין 
 
הרב יצחק בנימין וולף (נפטר בכ"ח בחשוון ה'תמ"ז, נובמבר 1686) היה רב יהודי־גרמני, שימש כרבן של לנדסברג, מחוז פמרן (אנ') וערי המארק, ובהמשך העיר ברלין ומדינת קורמרק (אנ'), וכן סלוצק ואוליקה. נודע גם בספרו "נחלת בנימין". כונה בפי בני דורו: "ר' וואלף ב"ר ליפמאן".
ביוגרפיה

נולד לרב אליעזר ליפמאן אשכנזי, למשפחה מיוחסת. אחיו רבי אברהם ברלין שימש כרבה של העיר ברלין. למד אצל רבי יצחק אב בית דין פוזנא, שהעריכו באופן מיוחד.
שימש כרבה של לנדסברג על הלך בדרום מערב בוואריה שבגרמניה, מחוז פמרן (אנ') וערי המארק, והחל מאביב ה'תמ"ה (1685) כרבה של ברלין ומדינת קורמרק (אנ'). לאחר מכן, כיהן ברבנות בפולין בסלוצק, ובאוליקה בווהלין. בין תלמידיו: הרב דוד אופנהיים מפראג.
על ספרו נחלת בנימין – ביאור על מצוות עשה ומצוות לא תעשה – שהוציא לאור בצעירותו (אמסטרדם ה'תמ"ב), כתב החיד"א כי "מספר זה נראה כי גדול כוח בקיאותו והשערתו" (שם הגדולים, מערכת ספרים ט, כו), אולם הוסיף כי יש המבקרים את הקדמת הספר. רבי יאיר חיים בכרך (מחבר שו"ת חוות יאיר) שיבח את הספר וכתב עליו: "עיני ראו ולא זר את גדלו וידו החזקה, מעשה תקפו וגבורתו בספרו הגדול והנורא". הספר צוטט בחיבורים שונים, ונדפס בשנית בהוסיאטין בשנת ה'תרס"ז.
ספר נוסף שהדפיס הוא חידושי רבי יצחק בנימין וואלף על מסכת בבא מציעא (פרנקפורט על האודר ה'תמ"ו).
הרב וולף נפטר בצעירותו ביום כ"ח בחשוון ה'תמ"ז (נובמבר 1686) ונטמן בסלוצק לצד שמאל של הרב הקודם לו בסלוצק ר' נחום קצנלנבוגן.
ביוגרפיה > משפחתו

נישא לאסתר (נפטרה בכ"ב בטבת ה'תנ"ד). בניו הם ר' אליעזר ליפמן אב"ד העיר קובלנץ, ר' אהרן אב"ד הערים ברלין ופרנקפורט על האודר (נפטר בא' באב ה'תפ"א), וכן בן נוסף בשם ישראל חיים שנפטר על פניו. בתו הינדה נישאה לרב יחיאל מיכל חסיד רבה של ברלין. בת נוספת, בילה, נישאה לר' יוסף מאיר שאף הוא שימש ברבנות. אחיו היה יהודי החצר יוסט ליבמן, שעזר לו כלכלית בהדפסת ספרו.
לקריאה נוספת

אליעזר לאנדסהוט, תולדות אנשי השם, ברלין ה'תרמ"ד, עמ' 1–4
שו"ת נשאל דוד לרב דוד אופנהיים (תלמידו), מהדורת מכון חתם סופר בעריכת יצחק דוב פעלד, ירושלים תשל"ה, מפתח השמות עמ' רנא-רנב
הערות שוליים

↑  יצחק בנימין זאב, מלנדסברג, נחלת בנימין, ‏אמשטרדם תמב, באתר היברובוקס
↑  ראו לדוגמה: הרב יחיאל היילפרין, ספר הליקוטים א, ירושלים תשס"ו, מבוא עמ' 27; ועוד על הספר מאת הרב יוסף מורדוך, בתוך: מן הגנזים, כרך ז, תשע"ו, עמ' קמח
↑  יצחק בנימין זאב, מלנדסברג, נחלת בנימין, ‏הוסיאטין תרסז, באתר היברובוקס
↑  הקדמה לספר נחלת בנימין, באתר היברובוקס
| --- | --- |
בקרת זהויות :  NLI: 987007310583305171  LCCN: nr94013609  VIAF: 298510602   WorldCat (עם VIAF): 298510602
יחיאל מיכל חסיד

| --- | --- |

שער יפה מראה עם יופי מכלל, ברלין ה'תפ"ה
 לידה:  1680 פראג 
 פטירה:  21 בפברואר 1728 (בגיל 48 בערך) י"א באדר ה'תפ"ח ברלין, ממלכת פרוסיה 
 מקום קבורה:  בית הקברות היהודי הישן בברלין 
 תקופת הפעילות:  ? – 21 בפברואר 1728 
 רבותיו:  יהודה החסיד 
 תלמידיו:  דוד פרנקל 
 בני דורו:  אברהם ברודא, צבי הירש אשכנזי, יעקב פופרש, דוד אופנהיים, שמשון ורטהיימר, יאיר חיים בכרך, אהרן בן בנימין וולף
 חיבוריו:  יופי מכלל
 בן או בת זוג:  הינדא בת ר' יצחק בנימין 
 אב:  יהודה לייב בן שלמה 
 צאצאים:  אלויס וינר פון זוננפלס 
 מספר צאצאים:  7 
 
הרב יחיאל מיכל חסיד (1670 - י"א באדר ה'תפ"ח, 21 בפברואר 1728) היה יהודי גרמני, רב קהילת יהודי ברלין ורב העיר פרנקפורט על האודר.
ביוגרפיה

נולד ב-1670 בפראג, לאביו הרב יהודה לייב דרשן, ולאימו הענדיל בת הרב שמעיה רבה של ברלין הידוע בכינוי סימון ברנד. הוא היה נשוי להינדא בתו של הרב יצחק בנימין וולף, ולזוג נולדו לפחות שבעה ילדים. בצעירותו שימש כרב בכמה מקהילות פולין גדול, ובשנת ה'תס"א עבר לברלין והחל ללמד בישיבה של הרב אהרן אחי אשתו. אחד מתלמידיו הוא הרב דוד פרנקל בעל "קרבן העדה". ב-16 במאי 1714 מונה בצו מלכותי לרב העיר ברלין, ומשנת ה'תפ"א שימש גם כרבה של פפד"א.
בשנת ה'תע"ג הגיע נחמיה חיון לברלין על מנת להדפיס את ספריו, וזכה לתמיכתו של הרב יחיאל מיכל. בשנת ה'תע"ו נתן הרב גם הסכמה לספרו של גדליה מסימיאטיץ מתלמידי יהודה החסיד שהיה חשוד בשבתאות. בשנת ה'תפ"ו חזר בו מתמיכתו בחיון, וגזר חרם על כל ספרי השבתאות.
מת בחיי אמו בליל שבת י"א באדר ה'תפ"ח, ונקבר ביום ראשון שלאחר מכן.
כתביו

חיבר את הפירוש "יופי מכלל" – פירוש משלים לפירוש "יפה מראה" של הרב שמואל יפה אשכנזי על אגדות התלמוד הירושלמי. בעקבות הדפסת חיבור זה נקלע לסכסוך עם אדם
שהדפיס את הספר יפה מראה באמסטרדם שנתיים לאחר מכן. בנוסף חיבר פירוש לתלמוד בבלי מסכת מגילה, וכן מיוחסים לו דיני בדיקת הסכין שקיבל מרבי יהודה החסיד, ספר מפתח לספר הזוהר וכתבי יד שונים בקבלה.
צאצאיו

ליפמן (ה'תע"ה–ה'תקכ"ח) – בסביבות שנת ה'ת"ק התנצר ונקרא אלויס פון זוננפלס. עסק בין השאר בקבלה נוצרית ובאלכימיה. הוא היה אביו של יוסף פון זוננפלס.
הענא – נישאה לדיין מנדל מפפד"מ
לאה – נישאה לדיין לייב כ"ץ מברלין
בת ששמה לא ידוע – נישאה לדיין יואל בן יקותיאל זקש מגלוגא שהיה מעורב בפולמוס יהונתן אייבשיץ.
הערות שוליים

↑  גדליה מסימיאטיץ, שאלו שלום ירושלים, באתר אוצר החכמה
↑  ראו עמדין יעקב ישראל בן צבי, התאבקות, לבוב ה'תרל"ז פ"ז ע"א, באתר אוצר החכמה (צפייה מוגבלת למנויים) העתקת אגרתו נגד השבתאים
↑  לאנדסהוט, אליעזר ליזר בן מאיר, תולדות אנשי השם, באתר אוצר החכמה
↑  הקדמת המו"ל לפירוש יפה מראה, אמסטרדם ה'תפ"ז, באתר היברובוקס
↑  זלמן שזר, הקדמה לספר שאלו שלום ירושלים, באתר אוצר החכמה
| --- | --- |
בקרת זהויות :  NLI: 987007489350205171  GND: 142652172  ISNI: 0000 0000 8273 6070  LCCN: nb2009005084  VIAF: 78900825   WorldCat (עם VIAF): 78900825 
| 0 | 1 | 2 |
| --- | --- | --- |
| הקודם: אהרן בן בנימין וולף | רבני יהדות ברלין | הבא: משה אהרן מלבוב |
קרלה סופיה גסקון

| --- | --- |

 לידה:  31 במרץ 1972 (בת 52) אלקובנדס, ספרד 
 מדינה:  ספרד 
 תקופת הפעילות:  מ-העשור של 1980 
 מקום לימודים:  School of Cinematography and Audiovisual of the Community of Madrid 
 מספר צאצאים:  1 
 פרסים והוקרה:  פרס השחקנית הטובה ביותר (2024)  פרס האקדמיה האירופית לקולנוע לשחקנית הטובה ביותר (2024)  אביר מסדר האמנויות והספרות (3 באוקטובר 2024) 
 פרופיל ב-IMDb
 
קרלה סופיה גסקון (בספרדית: Karla Sofía Gascón; נולדה ב-31 במרץ 1972) היא שחקנית קולנוע ספרדייה. הופיעה במספר טלנובלות וסרטים. בשנת 2024, הפכה לשחקנית הטרנסית הגלויה הראשונה שזכתה בפרס גדול בפסטיבל קאן, כאשר חלקה את פרס השחקנית הטובה ביותר עם עוד 3 כוכבות הסרט אמיליה פרז, בו גילמה את הדמות הראשית.
ביוגרפיה

גסקון נולדה וגדלה באלקובנדס, ספרד. היא החלה את דרכה כשחקנית באופרת הסבון היומית הספרדית "El súper" והופיעה במספר טלנובלות וסרטים, כולל "אל סניור דה לוס סיילוס" ו"משפחת האצילים". עד 2018 היא הייתה ידועה בשם חואן קרלוס גסקון.
ב-2024 היא כיכבה בקומדיית הפשע המוזיקלית אמיליה פרז, סרטו של הבמאי ז'אק אודיאר. הסרט הוקרן בבכורה בפסטיבל קאן 2024 והיא זכתה בפרס השחקנית הטובה ביותר של הפסטיבל, שאותו חלקה יחד עם הכוכבות של הסרט זואי סלדנה, סלינה גומז, ואדריאנה פאז, מה שהפך אותה לשחקנית הטרנסית הידועה הראשונה שזכתה בפרס גדול בקאן. בנוסף, גסקון היא השחקנית הטרנסג'נדרית הראשונה בהיסטוריה שהייתה מועמדת לפרס השחקנית הטובה ביותר באוסקר. גסקון קיבלה עבור תפקידה בסרט שכר של כ-100,000 אירו.
באוקטובר 2024, היא קיבלה את אות אביר מסדר האמנויות והספרות הצרפתי.
בינואר 2025, גסקון מצאה את עצמה תחת מתקפה בעקבות סדרת ציוצים שפרסמה בחשבון שלה ב-X, בהם היא מביעה דעות שנחשבות למתנגדות למוסלמים, לג'ורג' פלויד ולגיוון בטקס האוסקרים. הציוצים פורסמו בין השנים 2020–2021, וחלקם נמחקו לאחר שהתפרסמו מחדש על ידי העיתונאית שרה הגי. גסקון התנצלה על הפוסטים ואמרה שהיא מכירה בסבל שנגרם מפוסטים אלה, ושלאורך חייה נאבקה למען עולם טוב יותר. מאוחר יותר גסקון פרסמה תגובה ארוכה באינסטגרם בעקבות הביקורת בצירוף תמונה של סמל בודהיסטי מסוג ניצ'ירן, וכתבה: ”כמו ב"אמיליה פרז": כולנו יכולים להשתפר. גם אני.”. גם לאחר התנצלותה, פורסם כי נטפליקס מתרחקת מגסקון בניסיון להציל את סיכויי הזכייה של הסרט בטקס האוסקר וכי בשל המחלוקת, נטפליקס וסוכנות יחסי הציבור שלה, The Lede Company, הפסיקו לתקשר ישירות עם גסקון.
חיים אישיים

בשנת 2009 עברה להתגורר במקסיקו. היא מגדירה את עצמה כ"מקסיקנית מאומצת", שכן היא חיה ועובדת במקסיקו במשך שנים רבות. היא התחתנה עם מריסה גוטיירס, אותה הכירה בגיל 19 במועדון לילה באלקובנדס, ספרד. לזוג נולדה בת (2011). בשנת 2018, בגיל 46, החלה את התהליך להתאמה מגדרית ופרסמה את האוטוביוגרפיה שלה, "קרסיה, סיפור יוצא דופן" שבו הודיעה באופן רשמי על היותה אישה טרנסית.
פרסים והוקרה

באוקטובר 2024 הוענק לה תואר אביר (Chevalier) מטעם מסדר האמנויות והספרות הצרפתי.
פרסים והוקרה > פרסים ומועמדויות

| שנה | פרס | קטגוריה | עבור | תוצאה | מקור |
| --- | --- | --- | --- | --- | --- |
| 2024 | פסטיבל קאן | השחקנית הטובה ביותר | אמיליה פרז | זכייה |  |
| 2024 | פרס האקדמיה האירופית לקולנוע | השחקנית האירופאית הטובה ביותר | אמיליה פרז | זכייה |  |
| 2025 | פרס גלובוס הזהב | השחקנית הטובה ביותר בסרט - מוזיקלי או קומדיה | אמיליה פרז | מועמדות |  |
| 2025 | פרס סטלייט | השחקנית הטובה ביותר בסרט קולנוע - קומדיה או מוזיקלי | אמיליה פרז | מועמדות |  |
הערות שוליים

1 2  Clayton Davis, Netflix Distances Itself From Karla Sofía Gascón as Controversy Forces ‘Emilia Pérez’ Oscar Campaign Changes, Variety, ‏2025-02-04 (באנגלית אמריקאית)
↑  Adam B. Vary, ‘Emilia Pérez’ Star Karla Sofía Gascón Under Fire Over Tweets About Muslims, George Floyd, Oscars Diversity, Variety, ‏2025-01-30 (באנגלית אמריקאית)
↑  Katcy Stephan, ‘Emilia Pérez’ Star Karla Sofía Gascón Apologizes for Racist, Offensive Tweets: ‘I Am Deeply Sorry to Those I Have Caused Pain’, Variety, ‏2025-01-31 (באנגלית אמריקאית)
↑  Jack Dunn, ‘Emilia Pérez’ Star Karla Sofía Gascón Says ‘I Am Not a Racist’ Amid Backlash Over Offensive Tweets: ‘I Have Been Judged and Condemned Without Trial’, Variety, ‏2025-02-01 (באנגלית אמריקאית)
↑  Leo Barraclough, Jacques Audiard’s ‘Emilia Pérez’ Wins Best Film, Director, Screenwriter and Actress at European Film Awards, Variety, ‏2024-12-07 (באנגלית אמריקאית)
↑  Matthew Barnard, NOMINATIONS ANNOUNCED FOR 82nd ANNUAL GOLDEN GLOBES®, Golden Globes, ‏2024-12-09 (באנגלית אמריקאית)
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
| --- | --- |
בקרת זהויות :  BNE: XX6430340  VIAF: 2168733422565260686   WorldCat (עם VIAF): 2168733422565260686
התבססות ארגוני טרור פלסטיניים בדרום לבנון

התבססות ארגוני טרור פלסטיניים בדרום לבנון היא תקופה של כ-14 שנים שהסתיימה ב-1982, במהלכם הארגונים החמושים של הפלסטינים, ובראשם הפת"ח, אשר גורשו מירדן באירועי ספטמבר השחור ב-1970, התמקמו באזור הדרום-מזרחי של לבנון לעומק השטח ופעלו מול ארגונים לבנוניים מקומיים, מה שהיה מבין הגורמים העיקריים לפרוץ מלחמת האזרחים בלבנון ולמעורבות ישראלית בלבנון. אזורי השליטה של ארגוני הטרור הפלסטיניים בדרום לבנון כונו בישראל פתחלנד, על שם ארגון הפתח בראשותו של יאסר ערפאת, שהיה לארגון הדומיננטי ביניהם, כמוביל בארגון לשחרור פלסטין.
מפת לבנון ב-1976, הצבעים מראים את חלוקתה של לבנון לאזורי שליטה של שלושת הכוחות השונים
התבססות ראשונית של ארגוני הטרור הפלסטיניים בדרום לבנון החלה כבר בסוף שנות ה-60, אז הוציאו מלבנון מספר פיגועים לרבות חטיפת מטוס אל על לאלג'יריה ותקיפת מטוס אל על באתונה, שהביאו לביצוע מבצע תשורה בדצמבר 1968. עם הגעתם בתחילת שנות ה-70 מירדן, ארגוני הטרור הפלסטיניים העיקריים מצאו בדרום לבנון אוכלוסייה תומכת - פליטים פלסטינים שממשלת לבנון התירה להם לשהות במחנות פליטים באזור, בתנאי שלא יירו משם לעבר ישראל. תמיכה זו אפשרה ליאסר ערפאת להתבסס במקום ולהקים תשתית ללחימה נגד ישראל. בשנת 1974, הצליח אש"ף להשתלט על בסיסי צבא לבנון באזור ודחק מיליציות אחרות, מה שלבסוף הביא לפרוץ מלחמת אזרחים במדינה. פעילות צבאית של הארגונים הפלסטיניים התגברה במהלך מלחמת האזרחים הכוללת בלבנון, ובעקבותיה קיבע ערפאת את מעמדו כשליט מעשי בשטח. משם ירו אנשיו קטיושות אל עבר יישובי צפון ישראל, ושלחו חוליות טרור לבצע פיגועים על אדמת ישראל, ביניהם: הפיגועים בכביש החוף ובמשגב עם. ממשלת לבנון, ללא צבא מסודר ומאורגן, לא יכלה למנוע מערפאת ומהארגונים לעשות כרצונם בכל השטח שעליו שלטו. ההתבססות הפלסטינית ספגה מכה עם מבצע ליטני בהובלת ישראל מחד ועם פעילות תקיפה של מיליציות לבנוניות נוצריות מאידך. ארגוני הטרור הפלסטיניים ספגו מפלה בשנת 1982 עם מלחמת לבנון הראשונה במהלכה פלשה ישראל ללבנון בברית עם מיליציות נוצריות (הפלנגות הנוצריות, החזית הלבנונית וצד"ל) והביסה את אש"ף.